รัฐบาลไทย-ข่าวทำเนียบรัฐบาล-ลงทุนอย่างมั่นใจกับพันธบัตรออมทรัพย์ เริ่มจำหน่ายวันที่ 6 มีนาคม 2567
วันพฤหัสบดีที่ 22 กุมภาพันธ์ 2567
22/02/2567
ลงทุนอย่างมั่นใจกับพันธบัตรออมทรัพย์ เริ่มจําหน่ายวันที่ 6 มีนาคม 2567
สบน. เปิดจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2567 ครั้งที่ 1 วงเงินรวม 40,000 ลบ. แบ่งเป็น 1) จําหน่ายให้กับประชาชน วงเงิน 35,000 ลบ. และ 2) การจําหน่ายให้กับนิติบุคคลไม่แสวงหากําไรตามที่ ก.คลังกําหนด วงเงิน 5,000 ลบ.
นายพชร อนันตศิลป์ ผู้อํานวยการสํานักงานบริหารหนี้สาธารณะ ขอแจ้งว่า สบน. จะเปิดจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2567 ครั้งที่ 1 วงเงินรวม 40,000 ล้านบาท แบ่งเป็น 1) การจําหน่ายให้กับประชาชน วงเงิน 35,000 ล้านบาท ผ่าน 2 ช่องทาง ได้แก่ วอลเล็ต สบม. (สะสมบอนด์มั่งคั่ง) บนแอปพลิเคชันเป๋าตัง วงเงิน 10,000 ล้านบาท และช่องทางต่างๆ ของธนาคารตัวแทนจําหน่าย วงเงิน 25,000 ล้านบาท และ 2) การจําหน่ายให้กับนิติบุคคลไม่แสวงหากําไรตามที่กระทรวงการคลังกําหนด วงเงิน 5,000 ล้านบาท โดยมีรายละเอียดช่องทางการจําหน่าย ดังนี้
1. การจําหน่ายพันธบัตรออมทรัพย์ผ่านวอลเล็ต สบม. บนแอปพลิเคชันเป๋าตัง
พันธบัตรออมทรัพย์บนวอลเล็ต สบม. ของกระทรวงการคลัง ในปีงบประมาณ พ.ศ. 2567 ครั้งที่ 1
วงเงิน    10,000 ล้านบาท
รุ่นอายุและผลตอบแทน
(จ่ายดอกเบี้ยทุก 3 เดือน)  5 ปี 3.00% ต่อปี  10 ปี 3.40% ต่อปี
วันจําหน่าย (เวลา 08.30 น. เป็นต้นไป) 6 - 19 มีนาคม 2567
ผู้มีสิทธิ์ซื้อ    บุคคลธรรมดาที่ถือสัญชาติไทย ที่มีอายุตั้งแต่ 15 ปีขึ้นไป
วงเงินขั้นต่ํา – ขั้นสูง   100 บาท – 50,000,000 บาท (หน่วยละ 100 บาท)
ช่องทางการจําหน่าย   วอลเล็ต สบม. บนแอปพลิเคชันเป๋าตัง
หมายเหตุ ผู้ที่สนใจสามารถดาวน์โหลดแอปพลิเคชันเป๋าตังได้ตั้งแต่วันนี้ เพื่อลงทะเบียน ยืนยันตัวตน และเติมเงินเข้าวอลเล็ต สบม. ผ่าน Mobile Banking หรือผูกบัญชีธนาคารกรุงไทย รวมถึงเติมเงินด้วย Wallet ID ที่เคาน์เตอร์ธนาคารกรุงไทยทุกสาขา
2. การจําหน่ายพันธบัตรออมทรัพย์ผ่านธนาคารตัวแทนจําหน่าย ได้แก่ ธนาคารกรุงไทย จํากัด (มหาชน) ธนาคารกรุงเทพ จํากัด (มหาชน) ธนาคารกสิกรไทย จํากัด (มหาชน) และธนาคารไทยพาณิชย์ จํากัด (มหาชน)
พันธบัตรออมทรัพย์ของกระทรวงการคลัง ในปีงบประมาณ พ.ศ. 2567 ครั้งที่ 1
ช่วงที่ 1     จองซื้อได้วันที่ 11 - 13 มีนาคม 2567
วงเงิน     25,000 ล้านบาท
ผู้มีสิทธิ์ซื้อ    บุคคลธรรมดาที่ถือสัญชาติไทย หรือมีถิ่นที่อยู่ในประเทศไทย
รุ่นอายุและผลตอบแทน
(จ่ายดอกเบี้ยทุก 3 เดือน)  5 ปี 3.00% ต่อปี  10 ปี 3.40% ต่อปี
วงเงินขั้นต่ํา – ขั้นสูง   1,000 บาท – ไม่จํากัดวงเงินขั้นสูง (หน่วยละ 1,000 บาท)
ช่องทางการจําหน่าย   Internet Banking Mobile Banking และเคาน์เตอร์ของธนาคารตัวแทนจําหน่ายทั้ง 4 แห่ง
พันธบัตรออมทรัพย์ของกระทรวงการคลัง ในปีงบประมาณ พ.ศ. 2567 ครั้งที่ 1 (ต่อ)
ช่วงที่ 2     จําหน่ายวันที่ 18 - 19 มีนาคม 2567
วงเงิน    5,000 ล้านบาท
ผู้มีสิทธิ์ซื้อ    สภากาชาดไทย มูลนิธิ สมาคม สหกรณ์ วัด สถานศึกษาของรัฐ โรงพยาบาลของรัฐ นิติบุคคลอาคารชุด นิติบุคคลหมู่บ้านจัดสรร และนิติบุคคลอื่นที่ไม่มีวัตถุประสงค์ในการแสวงหากําไร
รุ่นอายุและผลตอบแทน
(จ่ายดอกเบี้ยทุก 6 เดือน)  10 ปี 3.00% ต่อปี
วงเงินขั้นต่ํา – ขั้นสูง   1,000 บาท – ไม่จํากัดวงเงินขั้นสูง (หน่วยละ 1,000 บาท)
ช่องทางการจําหน่าย   เคาน์เตอร์ของธนาคารตัวแทนจําหน่ายทั้ง 4 แห่ง
การจําหน่ายพันธบัตรออมทรัพย์ให้กับประชาชนในช่วงที่ 1 (วันที่ 11 - 13 มีนาคม 2567) จะใช้วิธีการจัดสรรพันธบัตรแบบ Small Lot First (ทยอยจัดสรรพันธบัตรเป็นรอบๆ เวียนจนครบผู้ซื้อทุกราย) โดยทวีคูณรอบละ 1,000 บาท ซึ่งลําดับในการจองซื้อก่อน-หลัง ไม่มีผลต่อการจัดสรร และในกรณีที่วงเงินพันธบัตรที่จะจัดสรรในรอบสุดท้ายไม่เพียงพอที่จะจัดสรรให้ผู้ซื้อทุกราย ระบบคอมพิวเตอร์จะจัดสรรพันธบัตรในรอบสุดท้ายด้วยวิธีการสุ่ม (Random) จนครบวงเงินจําหน่าย ทั้งนี้ ผู้จองซื้อจะทราบผลการจัดสรรพันธบัตรและได้รับเงินคืน กรณีที่ไม่ได้รับจัดสรรพันธบัตร หรือได้รับจัดสรรไม่ครบตามวงเงินจองซื้อ ในวันที่ 14 มีนาคม 2567 (รายละเอียดและเงื่อนไขการจําหน่ายเป็นไปตามเอกสารการจําหน่ายพันธบัตรออมทรัพย์ของกระทรวงการคลัง)
ทั้งนี้ วงเงินที่จําหน่ายบนวอลเล็ต สบม. และผ่านธนาคารตัวแทนจําหน่ายจะแยกจากกัน โดยผู้ลงทุนสามารถลงทุนได้ทั้ง 2 ช่องทาง โดยประชาชนที่สนใจสามารถศึกษารายละเอียดเพิ่มเติมได้ในหนังสือชี้ชวนและเอกสารสรุปเงื่อนไขการจําหน่ายพันธบัตรออมทรัพย์ หรือสอบถามได้กับธนาคารตัวแทนจําหน่ายทั้ง 4 แห่ง
สบน. หวังเป็นอย่างยิ่งว่าการจําหน่ายพันธบัตรในครั้งนี้จะได้รับการตอบรับที่ดีและขอขอบคุณทุกท่านที่ให้ความสนใจลงทุนกับพันธบัตรออมทรัพย์ด้วยดีเสมอมา